stanford-oval/wikipedia huggingface dataset:
Ice Cream Drop

Ice Cream Drop on peliyhtiö Retro Dreamerin vuonna 2014 julkaisema videopeli. Se on saatavilla iOSille ja Androidille.
Pelin tarkoituksena on pudota turvallisesti alaspäin mahdollisimman pitkälle väistellen kärpäsiä ja pujotellen laitureiden välistä. Pelihahmona toimii jäätelo, joita voi ostaa erilaisina pelin omasta kaupasta. Pelissä voi kuolla joko törmäämällä kärpäseen tai liiskautumalla näytön yläreunaan. Pelin kaupassa voi myös kehittää omaa jäätelöä, jolloin siitä voi tulla nopeampi tai se voi kestää törmäämisen kärpäseen. Pelissä voi myös kerätä kentässä olevia kirjaimia. Kun kirjaimista on muodostunut sana SHINY (suom. kiiltävä), pelaaja saa hetkeksi kuolemattomuuden. Peli on hieman samankaltainen yhtiön toisen pelin Ice Cream Jumpin kanssa.
Ilmari Renko

Otto Ilmari Renko  (29. lokakuuta 1906 Antrea – 31. maaliskuuta 1968 Helsinki) oli suomalainen metsänhoitaja, virkamies ja yksityismetsätalouden asiantuntija, joka sai metsäneuvoksen arvonimen.
Rengon vanhemmat olivat ratavartija Antti Renko ja Anna Rintala ja puoliso vuodesta 1935 opettaja Tyyne Anna Kaukiainen. Renko tuli ylioppilaaksi Viipurin suomalaisesta lyseosta 1927 ja valmistui metsänhoitajaksi 1931. Hän suoritti erikoistutkinnon suometsätieteessä ja antoi opettajanäytteen Tuomarniemen normaalimetsäkoulussa 1932. Opintomatkoja hän teki moniin eri maihin. Renko oli Keskusmetsäseura Tapion Viipurin metsänparannuspiirin ylimääräinen metsänhoitaja ja apulaismetsänhoitaja 1932–1937, Sortavalan metsänparannuspiirin päämetsänhoitaja 1937–1939, Kurkijoen maamiesopiston metsätalouden lehtori 1939–1940, Metsähallituksen Evon metsäkoulun metsänhoitaja 1940–1946 ja vt. johtaja 1947 ja Keskusmetsäseura Tapion metsänhoitaja 1948–1949, yleisen osaston osastopäällikkö 1948–1959, ylimetsänhoitaja 1950–1959 ja apulaisjohtaja vuodesta 1959. Kansanhuoltoministeriön puu- ja polttoaineosaston hakkuutoimiston apulaistoimistopäällikkö ja toimistopäällikkö Renko oli 1945–1946. Hänellä oli lisäksi useita asiantuntija- ja luottamustehtäviä. Metsäneuvoksen arvonimen hän sai 1957.
Aiheesta muualla

Tuomas Möttönen: Ilmari Renko Biografiasampo.
Ilmari Pohjola

| Ilmari Pohjola |
| --- | --- |
 Ilmari Pohjola Helsingissä 2007.
Henkilötiedot
Syntynyt: 5. joulukuuta 1979 (ikä 44) Helsinki, Suomi
Muusikko
Tyylilajit:  rock, jazz, pop
Soittimet:  pasuuna, kitara, laulu
Yhtyeet:  Ultra Bra, Silvio, Pohjolan Ilmari, Gourmet, Oddarrang, Q-Continuum
  [ Muokkaa Wikidatassa ] [ ohje ]  
Väinö Ilmari Pohjola (s. 5. joulukuuta 1979 Helsinki) on suomalainen muusikko. Hän soitti pasuunaa Ultra Bra -yhtyeessä yhtyeen lopettamiseen, vuoteen 2001 saakka. Pohjolalla on oma rockyhtye Silvio, jossa hän laulaa, soittaa pasuunaa ja tekee kappaleet. Silvio on julkaissut albumin Amass All You Can vuonna 2005. Pohjolan sooloprojektin ”Pohjolan Ilmari” debyyttialbumi, suomenkielinen Enkä mä rakasta ketään julkaistiin 7. lokakuuta 2009. Lisäksi Pohjola on soittanut muun muassa yhtyeissä Gourmet, Oddarrang ja Q-Continuum.
Pohjola on soittanut myös muiden muassa Quintessencen, Kerkko Koskisen, Pekka Pohjolan, Laura Sippolan, Tuomo Prättälän, Asan ja Dashing Wavesin levyillä sekä Lasse Mårtenson -tribuuttiorkesterissa ja Anna Politkovskajan muistokappaleessa. Lisäksi hän tekee lastenmusiikkia Kalapojat-nimisessä kokoonpanossa.
Ilmari Pohjolan veli on trumpetisti Verneri Pohjola. Heidän isänsä oli basisti Pekka Pohjola. Pohjola pelaa vapaa-ajallaan jalkapalloa. Hän mainitsee yhdeksi suosikkiyhtyeekseen Radioheadin ja -elokuvakseen Fucking Åmålin.
Aiheesta muualla

Ilmari Pohjola lauluntekijänä - Fono.fi
ITapsa

ITapsan logo.
iTapsa (viralliselta nimeltään iTapsa Services Oy) on Helsingistä lähtöisin oleva puhelinhuoltoliike, joka perustettiin vuonna 2012. Yrityksen nimi juontaa juurensa perustajastaan Tapio Marjasesta, joka korjasi puhelimia aluksi harrastusmielessä. Pieni i-kirjain nimen alussa viittaa Applen iPhoneen, joiden näytön vaihtoon Marjanen oli erikoistunut.
Myöhemmin harrastus muuttui liiketoiminnaksi, ja yritys laajentui usealle paikkakunnalle eri puolelle Suomea sekä Viroon. Asiakas voi korjauttaa puhelimen myös postitse. Vuoden 2017 lokakuussa avattiin iTapsan 16. liike Helsingin Kallioon.
Toimipisteet

Helsinki, Kamppi
Helsinki, Itäkeskus
Espoo, Mankkaa
Espoo, Matinkylä
Vantaa, Tikkurila
Turku
Tampere
Lahti
Porvoo
Joensuu
Oulu
Hämeenlinna
Aiheesta muualla

iTapsan verkkosivut
Iltalehti: Tapio Marjanen räjäyttää iPhonen markkinoiden suurimmalla raketilla
Hänen suuri rakkautensa

| Hänen suuri rakkautensa> Today We Live |
| --- | --- |

Ohjaaja:  Howard Hawks Richard Rosson
Käsikirjoittaja:  William Faulkner (tarina) Edith Fitzgerald (käsikirjoitus)
Tuottaja:  Howard Hawks
Säveltäjä:  William Axt
Kuvaaja:  Oliver T. Marsh
Leikkaaja:  Edward Curtiss
Tuotantosuunnittelija:  Cedric Gibbons
Pukusuunnittelija:  Adrian
Pääosat:  Joan Crawford Gary Cooper Robert Young Franchot Tone
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Ensi-ilta:  14. huhtikuuta 1933 (US)  1. lokakuuta 1933 (FI)
Kesto:  113 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hänen suuri rakkautensa (engl. Today We Live) on yhdysvaltalainen draamaelokuva vuodelta 1933. Elokuvan käsikirjoitti Edith Fitzgerald William Faulknerin tarinan pohjalta, ja sen ohjasi Howard Hawks yhdessä Richard Rossonin kanssa. Elokuvan pääosia näyttelevät Joan Crawford, Gary Cooper, Robert Young ja Franchot Tone. Elokuva on mustavalkoinen ja kestää 113 minuutin, eli tunnin ja 53 minuutin mittainen. Elokuva sai ensi-iltansa Yhdysvalloissa 14. huhtikuuta vuonna 1933 ja Suomeen elokuva tuli teattereihin lokakuun ensimmäisenä päivänä vuonna 1933.
Crawford ja Tone tapasivat ensi kertaa elokuvan kuvauksissa. He menivät myöhemmin naimisiin, mutta erosivat vuonna 1939.
Juoni

Hänen suuri rakkautensa sijoittuu ensimmäisen maailmansodan aikaiseen Englantiin vuoteen 1916. Se kertoo Crawfordin esittämästä englantilaistyttö Dianasta, joka joutuu kolmiodraaman keskushenkilöksi.
Näyttelijät

Joan Crawford ... Diana
Gary Cooper ... Bogard
Robert Young ... Claude
Franchot Tone ... Ronnie
Roscoe Karns ... McGinnis
Louise Closser Hale ... Applegate
Rollo Lloyd ... Major
Hilda Vaughn ... Eleanor
Aiheesta muualla

Hänen suuri rakkautensa Internet Movie Databasessa (englanniksi)
Hänen suuri rakkautensa Elonet.
Hänen suuri rakkautensa Amazonissa (englanniksi)
Hänen suuri rakkautensa NNDB:ssä (englanniksi)
Hytti (Lappeenranta)

Hytin VPK-talo.
Hytti on kyläalue Lappeenrannan kaupungin maaseudulla noin 10 kilometriä Lappeenrannan keskustaajamasta etelään päin. Hytin alue muodostuu Annikkalan, Hyypiälän, Kauskilan ja Puralan maarekisterikylistä. Ennen vuoden 1967 kuntaliitosta Hytti oli osa Lappeen kuntaa. Hytti muodostaa Tilastokeskuksen määritelmän mukaisen tilastollisen taajaman, jolla on 286 asukasta (31.12.2016). Laajemmalla postinumeroalueella 54310 Hytti on 445 asukasta (31.12.2015). Kylän kautta kulki Simola–Lappeenranta-rata.
Hytin VPK-taloa käytetään häiden ja muiden juhlatilaisuuksien pitopaikkana, ja siellä voi pelata sählyäkin. Kylään on rakennettu myös jalkapallokenttä sekä jääkiekko- ja luistelukaukalo.
Aiheesta muualla

Hytin kyläsivut
Hytti Lappeenrannan kaupungin sivuilla (Arkistoitu – Internet Archive)
Lappeenranta
| --- | --- |
Kaupunginosat:  Ahvenlampi • Alakylä • Hakali • Harapainen • Hartikkala • Hiekkapelto • Hiessilta • Honkalahti • Hyrymäki • Ihalainen • Kanavansuu • Karhuvuori • Kariniemi • Kaukas • Keskus • Kesola • Kesämäki • Kimpinen • Kivisalmi • Korvenkeskus • Kourula • Kuusela • Kuusimäki • Kylpylä • Laihia • Lampikangas • Lapvesi • Lauritsala • Lavola • Leiri • Lentokenttä • Lepola • Linnoitus • Lintukangas • Mattila • Mustola • Myllymäki • Mälkiä • Mäntylä • Nuijamaa • Pajarila • Pallo–Tyysterniemi • Parkkarila • Peltola • Pulp • Putkinotko • Pöyhiänniemi • Rauha • Reijola • Ruoholampi • Rutola • Sammonlahti • Selkäharju • Skinnarila • Suolahti • Taikinamäki • Tirilä • Tykki–Kiviharju • Uus-Lavola • Vesivalo • Voisalmi • Ylämaa
Kyliä:  Hanhijärvi • Hiivaniemi • Kansola • Konnunsuo • Kontu • Leino • Louko • Moisio • Ravattila • Raippo • Ruokola • Rännikorpi • Simola • Sirkjärvi • Vainikkala
Muita alueita:  Huhtiniemi • Joutseno • Nuijamaa • Pikisaari • Ylämaa
Hänen siskonsa Pariisista

| Hänen siskonsa Pariisista> Her Sister from Paris |
| --- | --- |

Ohjaaja:  Sidney Franklin
Käsikirjoittaja:  Hanns Kräly
Perustuu:  Ludwig Fuldan näytelmään
Tuottaja:  Joseph M. Schenck
Kuvaaja:  Arthur Edeson
Leikkaaja:  Hal C. Kern
Pääosat:  Constance Talmadge Ronald Colman
Valmistustiedot
Valmistusmaa:   Yhdysvallat
Tuotantoyhtiö:  Joseph M. Schenck Productions
Levittäjä:  First National
Ensi-ilta:   2. elokuuta 1925  12. huhtikuuta 1926
Kesto:  70 / 74 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Hänen siskonsa Pariisista (engl. Her Sister from Paris) on vuonna 1925 ensi-iltansa saanut Sidney Franklinin ohjaama yhdysvaltalainen mykkä komediaelokuva, jonka pääosissa ovat Constance Talmadge ja Ronald Colman. Talmadge näyttelee elokuvassa kahta roolia. Hänen siskonsa Pariisista on yksi Talmadgen tunnetuimmista elokuvista.
Hänen siskonsa Pariisista perustuu Ludwig Fuldan samannimiseen näytelmään, jonka pohjalta Hanns Kräly laati elokuvan käsikirjoituksen. Elokuvan tuottajana oli Joseph M. Schenck, jonka elokuvayhtiö Joseph M. Schenck Productions tuotti elokuvan. Hänen siskonsa Pariisista sai Yhdysvaltain ensi-iltansa 2. elokuuta vuonna 1925. Suomessa elokuva sai ensi-illan 12. huhtikuuta vuonna 1926. Elokuvan levitti First National Pictures.
Hänen siskonsa Pariisista uudelleenfilmatisoitiin kahdesti. Vuonna 1934 elokuva uudelleenfilmatisoitiin nimellä Tyttö Montmartrelta, jonka ohjasi Sidney Lanfield, ja elokuvan pääosassa on Constance Bennett. Vuonna 1941 ilmestyneen Kaksoset ohjasi George Cukor, ja sen pääosassa on Greta Garbo. Hänen siskonsa Pariisista on säilynyt kokonaan nykypäivään asti, ja se julkaistiin DVD:lle 16. maaliskuuta vuonna 2010. DVD-julkaisu sisältää myös Talmadgen Seikkailurikas yö -elokuvan (1924).
Juoni

Helen Weyringer (Constance Talmadge) on hieman epäsiisti kotirouva, jolla on huonomaineinen tanssijana työskentelevä Lola-sisar (Constance Talmadge). Kun Helenille ja hänen aviomiehelleen Josephille (Ronald Colman) tulee riitaa, Helen lähtee sisarelleen. Siskokset suunnittelevat juonen antaakseen Josephille opetuksen. Helen ottaa Lolan henkilöllisyyden ja flirttailee Lolana röyhkeästi Josephin kanssa. Viimein Joseph antaa periksi hänen luuleman Lolan viehätysvoimalle. Myös Josephin ystävä Robert (George K. Arthur) ihastuu ”Lolaan”. Tämä juoni juontaa siihen, että Helen Lolana suostuttelee Josephin karkaamaan hänen kanssaan. Vasta tällöin Joseph saa selville, että hän ollut koko ajan oman Helen-vaimonsa kanssa.
Näyttelijät

| 0 | 1 | 2 |
| --- | --- | --- |
|  Constance Talmadge  | … |  Helen Weyringer / Lola La Perry   |
|  Ronald Colman  | … |  Joseph Weyringer   |
|  George K. Arthur  | … |  Robert Well   |
|  Gertrude Claire  | … |  Anna   |
Aiheesta muualla

Hänen siskonsa Pariisista Internet Movie Databasessa (englanniksi)
Hänen siskonsa Pariisista Elonet.
Hänen siskonsa Pariisista AllMoviessa. (englanniksi)
Hänen siskonsa Pariisista Silent era -sivustolla (englanniksi)
Hänen siskonsa Pariisista TCM Movie Databasessa (englanniksi)
Ibn Abd al-Hakam

Córdoban moskeijan mihrab. Al-Hakam on varhaisin islamilainen lähde Andalusian valloituksesta.
Abu'l Qāsim ʿAbd ar-Raḥman bin ʿAbdullah bin ʿAbd al-Ḥakam, tai lyhyemmin Ibn ʿAbd al-Ḥakam (arab.  ابن عبد  الحكم ‎; 803 – 872 Fustat) oli Egyptissä vaikuttanut lainoppinut ja arabihistorioitsija, joka kirjoitti teoksen  Futūḥ mișr wa'l maghrab wa'l andalus (suom. "Egyptin, Pohjois-Afrikan ja Espanjan valloitus").Teos on kirjoitettu 800-luvulla, mutta sen vanhimmat säilyneet kopiot ovat vasta 1100-luvulta.  Robert Brunschvig osoitti 1940-luvulla, että teos oli pikemminkin juridinen tutkielma šarian säädöksistä kuin historiateos.
Hyvinkään Pyöräilijät

Hyvinkään Pyöräilijät (HyPy), on vuonna 2003 perustettu pyöräilyseura, jolla on noin 100 jäsentä. Seuran toiminta on organisoitu kolmeen jaostoon: kilpa-, juniori- ja kuntojaostoon. Edustettuna ovat lähes kaikki pyöräilyn alalajit alamäkiajosta kuntopyöräilyyn.
Seura on panostanut vahvasti junioritoimintaan. Suomen pyöräilyunioni valitsi HyPyn vuoden 2006 kasvattajaseuraksi Suomessa.
Ibn

Mahmud II:n nimikirjoitus.
ibn (myös bin) tarkoittaa arabian kielessä jonkin poika. Näin Muhammad ibn Idris on siis Muhammed Idrisin poika.
I Hear Black

| I Hear Black Overkill |
| --- | --- | --- |

Studioalbumin tiedot
 Äänitetty : Pyramid Sound studioilla Yhdysvalloissa
 Julkaistu: 9. maaliskuuta 1993
 Tuottaja(t): Alex Perialas, Overkill
 Tyylilaji: thrash metal, groove metal
 Kesto: 51.39
 Levy-yhtiö: Atlantic Records
Overkillin muut julkaisut
| Horrorscope 1991 | I Hear Black 1993 | W.F.O. 1994 |
I Hear Black on thrash metal -yhtye Overkillin seitsemäs studioalbumi. Se julkaistiin 9. maaliskuuta 1993. I Hear Black on ensimmäinen Atlantic Recordsin julkaisema Overkill-albumi.
Kappaleet

Dreaming in Columbian – 04.00
I Hear Black – 05.38
World of Hurt – 05.19
Feed My Head – 05.37
Shades of Grey – 05.19
Spiritual Void – 05.14
Ghost Dance – 01.46
Weight of the World – 04.07
Ignorance & Innocence – 05.00
Undying – 05.26
Just Like You – 04.13
Japanin bonuskappale:
Killogy
Kokoonpano

Bobby "Blitz" Ellsworth – laulu
D.D. Verni – basso
Merritt Gant – kitara
Rob Cannavino – kitara
Tim Mallare – rummut
Ice Climber

| Ice Climber |
| --- | --- |

Kehittäjä:  Nintendo
Julkaisija:  Nintendo
Jakelija:  Nintendo eShop
Säveltäjä:  Akito Nakatsuka
Julkaistu:  1984, 1985
Lajityyppi:  tasohyppely
Pelimuoto:  yksinpeli, moninpeli
Ikäluokitus:  ESRB: Kaikenikäisille  USK 0 
Alusta:  NES, kolikkopeli
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Ice Climber on Nintendon kehittämä tasohyppelypeli, joka on julkaistu kolikkopelinä vuonna 1984 pelihalleissa. Peli julkaistiin myöhemmin vuonna 1985 Nintendo Entertainment Systemille. Joissakin Euroopan maissa peliä jaettiin NES-pakkausten mukana, mikä vahvasti lisää pelin tunnettavuutta Japanin ulkopuolella. Peli oli myös presidentti Mauno Koiviston lempipeli hänen vävynsä mukaan.
Pelaaja ohjaa pelissä joko Popoa tai Nanaa, joiden tehtävänä on kiivetä vuoren rinnettä ylös huipulle asti tuhotakseen pahan kondorikotkan. Peliä kuvataan sivusta päin kameran liikkuessa koko ajan ylöspäin, joten pelaajan pitää pysytellä vauhdissa mukana.
Popo ja Nana nähtiin myöhemmin vuonna 2001 pelattavina hahmoina pelissä Super Smash Bros. Melee. Popo ja Nana on yhdistetty yhdeksi hahmoksi, ja pelaaja ohjaa toista hahmoa koneen ohjatessa toista. Nämä hahmot esiintyvät myös Super Smash Bros. Brawlissa ja Super Smash Bros. Ultimatessa.
Kuvakaappaus pelistä.
Aiheesta muualla

Ice Climber MobyGamesissa (englanniksi)
Ice Climber Killer List of Videogamesissä (englanniksi)
'
I Haven’t Got Anything Better to Do

| I Haven’t Got Anything Better to Do Astrud Gilberto |
| --- | --- | --- |

Studioalbumin tiedot
 Julkaistu: 1969
 Tyylilaji: poprock, jazz, bossa nova
 Kesto: 28.37
 Levy-yhtiö: Verve
Astrud Gilberton muut julkaisut
| September 17, 1969 1969 | I Haven’t Got Anything Better to Do 1969 | Gilberto with Turrentine 1971 |
I Haven’t Got Anything Better to Do on brasilialaisen bossa nova -laulajan Astrud Gilberton studioalbumi. Albumin julkaisi Verve Records -levy-yhtiö vuonna 1969.
Kappaleet

I Haven’t Got Anything Better to Do (No Tengo Nada Mejor...) – 2.59
Didn’t We – 2.57
Wailing on the Willow – 2.16
Where’s the Love – 2.22
The Sea Is My Soil – 3.28
Trains and Boats and Planes – 2.50
World Stop Turning – 2.18
Without Him – 4.35
Wee Small Hours – 2.18
If (The Biggest Little World) – 2.34
Arvostelut

AllMusic:
Häätökiitäjä

| Häätökiitäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kiitäjälinnut Apodiformes
Heimo::  Kiitäjät Apodidae
Suku::  Tervakiitäjät Apus
Laji::  caffer
Kaksiosainen nimi
 Apus caffer  (Lichtenstein, 1832) 
Alalajit
 A. c. caffer  A. c. streubelii 
Katso myös
   Häätökiitäjä Wikispeciesissä   Häätökiitäjä Commonsissa 
Infobox OKNimi-testi OKIUCN-testi OK: 
Häätökiitäjä (Apus caffer), aikaisemmalta nimeltään kafferikiitäjä tai kafferitervapääsky, on tervakiitäjien sukuun kuuluva taitavasti lentävä lintulaji.
Nimeäminen

Linnun tieteellisen nimen Apus caffer, antoi vuonna 1832 saksalainen ornitologi Martin Lichtenstein, joka työskenteli Hyväntoivonniemen kuvernöörin henkilääkärinä ja Hollannin armeijan kirurgina Afrikassa.
Suomessa nimi muutettiin vielä 2006 kun kafferitervapääskystä tuli kafferikiitäjä.
Ruotsin Lintutieteellisen yhdistyksen nimistökomitea päätti 2015 muuttaa lajin nimen kafferseglaren muotoon vitgumpseglaren eli valkoperäkiitäjä, koska nimen osaa kafferi pidettiin rasistisena. Vuoden 2018 nimistöuudistuksessa lajin suomenkieliseksi nimeksi tuli häätökiitäjä, mikä viittaa lajin tapaan häätää ruostepääskyt pesistään ja vallata tyhjäksi jäänyt pesä.
Koko ja ulkonäkö

Linnun pituus on 14–15,5 cm, joten se on selvästi tervapääskyä pienempi. Tummanruskea, yläperässä ja kurkussa valkoista, sekä kyynärsulkien kärjet vaaleat.
Esiintyminen

Euroopassa pesii vain pieni populaatio Etelä-Espanjassa, noin 100 parin luokkaa. Maailmanlaajuisesti laji ei ole uhanalainen. Tavattu Suomessa ainakin kerran.
Lisääntyminen

Eurooppalaiset häätökiitäjät pesivät ruostepääskyjen pesiin.
Aiheesta muualla

Ojanen, Mikko 1983: Kafferipääsky tavattu Suomessa. - Lintumies 1.1983 s. 48-49. LYL.
Ihantalan seurakunta

Ihantalan seurakunta oli 1927–1949 toiminut Suomen evankelis-luterilaisen kirkon seurakunta Viipurin lähellä. Kirkkohallinnollisesti se kuului 1926–1945 Viipurin hiippakunnan tuomiorovastikuntaan ja 1945–1949 Mikkelin hiippakuntaan. Seurakunta muodostettiin 1926 siten, että sen alueeseen otettiin Viipurin maaseurakunnasta 8 kylää (Ihantala, Kaipola, Kilpeenjoki, Pihkalanjärvi, Repola–Lyykylä, Tali ja Ylivesi) ja Antrean seurakunnasta Syvälahden kylä. Ihantalan seurakunnan toiminta alkoi vuoden 1927 alussa. Alue ei koskaan muodostanut omaa itsenäistä kuntaa. Talvisodan seurauksena seurakunnan kirkkoherranvirasto siirrettiin joulukuussa 1939 Jyväskylään. Vuonna 1944 se evakuoitiin uudelleen ja sijoitettiin aluksi Hämeenkyröön ja sieltä Lohjalle. Ihantalan seurakunta, samoin kuin moni muukin siirtoseurakunta lakkautettiin vuoden 1949 lopussa.
Seurakunta osti Ihantalan kartanon päärakennuksen, johon rakennusmestari Y. A. Hagbergin piirustusten mukaan kunnostettiin kirkkosali ja länsipäätyyn rakennettiin kellotorni. Ihantalan kirkon vihki käyttöön Viipurin hiippakunnan piispa Erkki Kaila 6. marraskuuta 1927. Viipurista 17 km päässä sijainnut kirkko tuhoutui sodassa 1940. Ihantalan hautausmaan perusti 1925 Viipurin maaseurakunta. Se lahjoitti tämän vanhaksi kutsutun osan Ihantalan seurakunnalle. Hautausmaan uusi osa hankittiin seurakuntalaisen keräämillä rahoilla ja otettiin käyttöön vuoden 1927 lopulla. Toisen maailmansodan aikana tehtiin talkootyönä sankarihautausmaa oman seurakunnan sodassa kaatuneita jäseniä varten.
Ihantalan seurakunnan arkisto siirrettiin seurakunnan lakkauttamisen jälkeen Suomen kirkon keskushallinnon alaisuudessa toimineeseen lakkautettujen seurakuntien keskusarkistoon (LSKA). Siellä seurakunnan kirkonkirjoihin tehtiin merkintöjä 1. heinäkuuta 1990 saakka. Tuona päivänä koko keskusarkisto liitettiin Mikkelin maakunta-arkistoon.
Höyhtönen

| Höyhtönen |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°17′06″N, 26°29′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Saarijärveen 
Järvinumero:  14.179.1.069
Mittaustietoja
Pinnankorkeus:  95,7 m  
Pituus:  290 m  
Leveys:  140 m  
Rantaviiva:  0,7 km  
Pinta-ala:  2,384 ha  
Saaria:  ei saaria 
 fiHöyhtönen 
Höyhtönen  on Päijät-Hämeessä Heinolassa Ahveniston kylän lähellä sijaitseva lampi.
Maantietoa

Lammen pinta-ala on 2,4 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Imjärven valuma-alueeseen (14.179) se kuuluu. Lammen vedenpinnan korkeus on 95,7 metriä mpy.
I Hunt Alone

| ”I Hunt Alone” Mustasch |
| --- | --- | --- |

Singlen tiedot
 Albumilta: Above All
 Julkaistu: tammikuussa 2002
 Tyylilaji: stoner rock
 Kesto: 03.17
 Levy-yhtiö: EMI
Mustaschin muut singlet
|   | ”Down in Black” 2002 | ”Down in Black” 2003 |
I Hunt Alone on Mustaschin ensimmäinen single albumilta Above All. Singlen toinen kappale "Kill You for Nothing" ei sisälly studioalbumiin.
Kappaleet

I Hunt Alone – 3.17
Kill You for Nothing – 3.19
Aiheesta muualla

Albumi I Hunt Alone Encyclopaedia Metallum -sivustolla (englanniksi)
Mustasch
| --- | --- |
Studioalbumit:   Above All  Ratsafari  Powerhouse  Latest Version of the Truth  Mustasch  Sounds Like Hell, Looks Like Heaven  Thank You for the Demon  Testosterone  Silent Killer  Killing It for Life  A final warning - Chapter one 
EP:t:   The True Sound of the New West  Parasite! 
Kokoelmat:   Lowlife Highlights  Singles A’s & B’s  The New Sound of the True Best 
Singlet:   ”I Hunt Alone”  ”Down in Black”  ”Black City”  ”6:36”  ”Dogwash”  ”I’m Alright”  ”Double Nature”  ”Bring Me Everyone”  ”Spreading the Worst”  ”Mine”  ”The Challenger”  ”California Love”  ”Feared and Hated”  ”Alle Männer”  ”Be Like a Man”  ”Midnight Runner”  ”Änglahund”  ”Hound From Hell”  ”Lawbreaker”  ”Fire”  ”Winners”  ”Blood in Blood out”  ”What is Wrong”  ”Where Angels fear to tread”  ”Before a Grave”  ”You are killing me”  ”Contagious”
Hebyn kunta

| Hebyn kunta |
| --- | --- |
 vaakuna

Valtio:   Ruotsi
Lääni:  Uppsalan lääni
Maakunta:  Uplanti
Keskustaajama:  Heby
Kuntakoodi:  0331
Pinta-ala  ():  
 – Maa:  1 166,90 km²
Väkiluku (31.12.2020)  ():  14 101
 – Väestötiheys:  12,1 as./km²
 
 www.heby.se 
Infobox OKVirheellinen NIMI-arvo: 
Hebyn tiilitehdasmuseo.
Morgongåvan rautatieasema.
Hebyn kunta (ruots. Heby kommun) on Uppsalan läänissä sijaitseva Ruotsin kunta. Maakuntajaossa se kuuluu Uplantiin. Kunnan keskustaajama on Heby.
Hebyn naapurikuntia ovat Tierp, Uppsala, Enköping, Sala, Sandviken ja Gävle.
Kunnan maapinta-ala on 1 166,90 neliökilometriä (1.1.2016) ja asukasluku 14 101 henkeä (31.12.2020).
Hebyn kunta kuului aiemmin Västmanlandin lääniin, mutta siirrettiin Uppsalan lääniin vuoden 2007 alusta lähtien. Valtiopäivät teki päätöksen 30.11.2005 ja kunnallisessa kansanäänestyksessä vuonna 1998 lääninvaihtoa oli kannattanut 57,5 % äänestäneistä. Hebyn kuntakoodi oli aiemmin 1917, mutta lääninvaihdoksen jälkeen 0331.
Vuonna 2007 kunnassa oli 196,50 km² peltoa, joten saman ajankohdan maapinta-alaan vertaamalla saadaan peltojen osuudeksi 16,8 prosenttia kunnan maapinta-alasta.
Kuntajaon kehitys

Hebyn alueella on sijainnut seitsemän vanhaan pitäjäjakoon perustunutta kuntaa, jotka vuoden 1952 kuntauudistuksessa ryhmiteltiin suurkuntiin seuraavasti:
Östervåla (Harbo ja Östervåla)
Västerlövsta (Enåker, Huddunge ja Västerlövsta)
Nora (ei muutosta)
Vittinge (ei muutosta)
Vuoden 1971 kuntauudistuksessa nämä yhdistettiin Hebyn kunnaksi. Kunnan nimi saatiin keskustaajamasta, joka oli vuosina 1900–1952 ollut taajaväkinen yhdyskunta Västerlövstan kunnassa.